ביטוח רפואי ומטען- חובה !
התשלום - באמצעות כרטיס אשראי עד 3 תשלומים שיקליים שוום ללא ריבית, על פי שער דולר העברות גבוה ביום חיוב הכרטיס ע"י "איילה", בד"כ לאחר פגישת הקבוצה.
עם הרשמה מומלץ לרכוש ביטוח רפואי המכסה ביטול מסיבה רפואיתפוליסת "הראל" הנרכשת דרכנו מכסה ביטול בתוך 90 יום לפני היציאה, ללא תוספת מחיר.
הרים גבוהים עטורי פסגות מושלגות, אגמים ללא ספור מוקפים אחו אלפיני ירוק- ירוק, יערות, עיירות קסומות, ערים מלאות חן, כפרים הרריים תלויים על המדרונות התלולים, טירות עתיקות ומסורות צבעונית. זהו חבל טירול, ארץ האגדות, אליה מועדות פנינו .
נמריא מנתב"ג למינכן, ובהתאם לשעת הנחיתה ניפגש עם הרכב וניסע דרומה לחבל בבאריה. ניסע בלב הנוף המרהיב אותו ראינו מהמטוס לשמורת אגמי סיאון החבויים בין היערות והשדות הירוקים. נלון באזור.
בבוקר נטייל בין נופי היער והאגמים, בין שפע צמחי מים. נבקר במנזר המיוחד שלחופי אגם סיאון.
אחה"צ ניסע לבקר בעיירה המקסימה וסרבורג. נחצה את נהר אין המקיף את העיירה כלולאה משלשת צדדיה. נטייל המרכז העתיק, המשמר את האווירה המיוחדת של העיירה מימי הביניים.
עם ערב נשוב למלוננו.
נסיעה קצרה תביאנו לאגם קימזי שלרגלי הנוף עוצר נשימה של הרי האלפים הבווארים. נעלה על ספינה קטנה ונפליג לאי הניצב בלב האגם.האי היפה, אשר במרכזו מתנוססת טירה מסתורית, קרוי " אי הנשים" . למה ? תשובה לשאלה זו נמצא שם. בערב נחצה את הגבול לקופשטיין, ונצא לטייל ברחובות עיירת הגבול האוסטרית העתיקה. נלון באזור.
היום נצא להכיר מקרוב את תופעת הטבע הנהדרת בקניון קיזר קלאם, הנקרא כך על שם הקיסר פרנץ יוזף. נתחיל את טיולנו ליד בית המרזח העתיק, המוזכר בין זכרונותיה של המלכה אליזבט ששהתה כאן עלם בעלה. נלך לאורך המצוק הנופל בתלילות את הזרם העז השוצף בנקיק הצר, ומסתיים בנקודת תצפית נהדרת אל נופי ההרים המקיפים אותנו. ניפרד מהקניון הנהדר וניסע לעיירה האל (HALL) עם הגיענו לעיירה נצא לטייל ברחובותיה העתיקים. העיירה התפרסמה בימי הביניים כמקור המלח המשובח, שיוצר כאן בעמק, ונתן לעיר את שמה. לקראת ערב נשוב למלוננו.
בוקר נצא להכיר את אינסברוק, בירתו של חבל טירול, השוכנת לגדתו של נהר אין וקרויה על שמו. נטייל ברובע העתיק הנעים ונבקר בארמון הקיסרי המתפאר בשלל עיטורים בסגנון הרוקוקו העשיר. נראה את הכנסיה הקיסרית, וגג הזהב המפורסם. אחה"צ נצא מהעיר ונעלה להר הונגרבורג, ונטייל בין בקעותיו הקסומות, הצופות אל הנופים המדהימים של נהר אין הזורם בעמק שמתחתנו, אל העיר ורכסי ההרים המושלגים המקיפים אותה.
היום נעלה לטייל בבקעה ההררית של סלריין אליה מתנקזים פלגים מפסגות ההרים המקיפים אותה מכל עבר. נטייל בנופי הגרניט בין האגמים הגבוהים, החשופים מעל קו היער. נלך לאורך הפלג המתפתל אל מפלי לוזנס המרשימים.
אחה"צ נשוב למלוננו.
ניסע במעלה נהר האין אל לנדק, הניצבת על צומת דרכים חשוב, היורדות אליה ממעברי ההרים שמסביבה. בין הדרכים החשובות נמנית גם וויה אוגוסטה, שסלל אוגוסטוס מאיטליה צפונה, לאורך הנהר אל איזור כיבושיו שמעבר לאלפים, נטייל בעיר היפה, נבקר בארמון אצילי מיינהרדינר ששלט מכאן על חבל הטירול בימי הביניים. נטייל עם דרך אוגוסטוס העתיקה לאורך הנהר אל הכפר האלפיני פלייס, המפורסם ביקבי השנאפס שלו. נטייל בכפר המתהדר בשתי כנסיות מרשימות ובמוזיאון מעניין המציג ממצאים האופייניים לאזור מימי הרומאים. עם ערב נשוב למלוננו.
אחה"צ, בהתאם לשעת הטיסה ניסע לשדה התעופה של מינכן, בדרכנו חזרה הביתה.
** ייתכנו שינויים במסלול בהתאם לטיסות, מזג האויר, הוראות השלטונות ומיטב שיקולי המדריך לטובת הטיול.